दलित शोषण मुक्ति मंच ने की विभिन्न मुद्दों पर चर्चा
बारां| दलितशोषण मुक्ति मंच की बैठक में डॉ. किशन मेघवाल ने बताया कि कुम्हेर कांड, डांगावास कांड तथा अन्य दलित हत्याकांडों के दोषियों को सजा दिलाने के लिए विशेष अदालतों का गठन कर निरंतर सुनवाई सुनिश्चित की जाए।
कोटा से आए संभागीय संयोजक अशोक लोदवाल ने कहा कि जाति उत्पीड़न तथा समस्त रूढ़ीवादी प्रथाओं के खिलाफ एवं वैज्ञानिक और मानवीय मूल्यों के विकास के लिए राज्य सरकार की ओर से निरंतर व्यापक अभियान चलाया जाना चाहिए। इस अवसर पर विजय सिंह राघव, कल्याण सिंह एडवोकेट, कुमरपाल सैनी, चतुर्भुज मेघ, औंकारलाल बैरवा आदि ने भी संबोधित किया। बैठक में कार्यकारिणी का विस्तार कर चार उप संयोजकों का चयन किया गया। इसमें राजेश बौद्ध, रामप्रसाद मेघवाल, कामरेड रहमान तथा धनराज यादव सम्मिलित हैं। बैठक में ज्योतिसिंह यादव, कस्तूरी बाई, कल्याणमल बैरवा, सीताराम सुमन, रामसागर मेघवाल आदि ने भी भागीदारी की। आगामी आयोजन में ब्लॉक स्तरीय बैठकों का आयोजन कर जिला सम्मेलन की रूपरेखा तैयार की जाएगी।
hin_Deva hin_Deva hin_Deva